Diari Oficial de la Generalitat Valenciana


Sumari del DOGV 9480, del 29-11-2022 (2022/10211)

Aprovació del Programa d'actuació integrada del sector UE-3 «Lorito».
---------------------------------------------------------------------

### Dades del document

Número de DOGV
:   9480

Data del DOGV
:   29-11-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/10586


Data del document
:   08-11-2022

Organisme emissor
:   Ajuntament de Biar

Tipus de document
:   Anunci

Descriptors 

:   * Biar
    * administració local
    * pla d'urbanisme

Aprovació del Programa d'actuació integrada del sector UE-3 «Lorito». [2022/10660]  
El Ple de l'Ajuntament de Biar, en sessió ordinària celebrada el dia 26 de juliol de 2012, va adoptar per unanimitat dels seus membres, el següent acord:  
  
Primer  
Concedir les següents puntuacions a l'alternativa tècnica i proposició jurídica econòmica presentada per la mercantil Residencial del Pueblo Español, SL.  
  
Valoració de l'alternativa tècnica  
1r. Connexió adequada de les obres d'urbanització a l'entorn  
(Aquest criteri representa un 30 % de la valoració de l'alternativa tècnica).  
Atés que la proposta presentada per Residencial del Pueblo Español, SL, no modifica l'ordenació detallada del PGOU i que caldrà fer ajustaments en la delimitació per a evitar demolicions de murs i piscina, es proposa una puntuació de 9 punts sobre 10, que tenint en compte que la importància d'aquest apartat sobre el total de l'alternativa és del 30 % equival a 27 punts. Previ a l'inici de les obres s'aportarà estudi de gestió de residus i projecte ajustat a l'informe tècnic sobre instal·lacions redactat per l'enginyer tècnic municipal de data 9 de desembre de 2011.  
  
2n. Qualitat tècnica de les solucions i materials proposats  
(Aquest criteri representa un 40 % de la valoració de l'alternativa tècnica)  
Atés que la proposta presentada per Residencial del Pueblo Español, SL, ha d'adequar les instal·lacions a l'especificat en l'informe redactat per l'enginyer municipal, es proposa una puntuació de 7,5 punts sobre 10, que tenint en compte la importància d'aquest apartat sobre el total de l'alternativa és el 40 %, equival a 30 punts.  
3r. Nombre, disseny, ubicació i qualitat de VPO que es compromet a promoure l'urbanitzador.  
(Aquest criteri representa un 10 % de la valoració de l'alternativa tècnica)  
Es compromet l'urbanitzador a promoure 7 habitatges de VPO però no es detalla el disseny, ubicació i qualitat d'aquestes en l'alternativa presentada per la mercantil Residencial del Pueblo Español, SL, es proposa una puntuació de 5 punts sobre 10, que tenint en compte la importància d'aquest apartat sobre el total de l'alternativa és del 10 %, equival a 5 punts.  
4t. Compromisos addicionals, edificació simultània, termini d'execució i mitjans addicionals per al control.  
(Aquest criteri representa un 20 % de la valoració de l'alternativa tècnica)  
Atés que la proposta presentada per Residencial del Pueblo Español, SL, hi ha una millora en el termini d'execució a 4 mesos, es proposa una puntuació de 2,5 punts sobre 10, que tenint en compte la importància d'aquest apartat sobre el total de l'alternativa és del 20 % equival a 5 punts.  
De tot l'anterior, resulta que la mercantil Residencial del Pueblo Español, SL, obté una puntuació total de 67 punts, superior al 60 % que estableix la base XIX de les bases particulars.  
Valoració de la proposició juridicoeconòmica.  
1r. Import de les càrregues d'urbanització  
(Aquest criteri representa un 25 % de la valoració de la proposició juridicoeconòmica)  
Atés que l'import de càrregues d'urbanització s'ajusta a l'import del preu de licitació, es proposa una puntuació de 5 punts sobre 10, que tenint en compte que la importància d'aquest apartat sobre el total de l'alternativa és del 25 %, equival a 12,5 punts.  
2n. Valoració dels terrenys  
(Aquest criteri representa un 30 % de la valoració de la proposició juridicoeconòmica)  
Atés que Residencial del Pueblo Español, SL, proposa un valor mitjà de sòl de 48,96 ?/m²t a partir de la valoració realitzada pel tècnic redactor, valor inferior al 15 % de repercussió màxima de sòl en VPO (145,5 ?/m²t), es proposa una puntuació de 3,3 punts sobre 10, que tenint en compte que la importància d'aquest apartat sobre el total de l'alternativa és del 30 %, equival a 9,9 punts.  
3r. Afecció dels terrenys  
(Aquest criteri representa un 40 % de la valoració de la proposició juridicoeconòmica)  
Atés que Residencial del Pueblo Español, SL, proposa una alternativa a l'afecció de 787,50 m²t afectes a la construcció de VPO, es proposa una puntuació de 5 punts sobre 10, que tenint en compte que la importància d'aquest apartat sobre el total de l'alternativa és del 40 %, equival a 20 punts.  
4t. Compromisos financers assumits per urbanitzador  
(Aquest criteri representa un 5 % de la valoració de la proposició juridicoeconòmica)  
No s'aprecia l'existència de compromisos financers assumits per la mercantil Residencial del Pueblo Español, SL, es proposa una puntuació de 0 punts sobre 10, que tenint en compte que la importància d'aquest apartat sobre el total de l'alternativa és del 2 %, equival a 0 punts.  
De tot l'anterior, resulta que la mercantil Residencial del Pueblo Español, SL, obté una puntuació total de 42,4 punts.  
  
Segon  
Resoldre les al·legacions presentades pels interessats en el procediment en els termes indicats en l'informe de l'arquitecte municipal de data 16 de gener de 2012 i que expressament assenyala:  
  
«Al·legacions presentades per Pedro Valdés Pitarch  
Primera al·legació  
No s'estima l'al·legació ja que els drets i deures dels propietaris inicials s'han de concretar en el projecte de reparcel·lació. En aquesta fase s'ha d'aportar tota la documentació que justifique l'extensió i delimitació real de la parcel·la.  
  
Al·legacions presentades per José Martínez Meri  
Primera al·legació  
S'estima l'al·legació d'ajustar la delimitació per a evitar demolicions de murs i piscina.  
No s'estima l'exclusió de les parcel·les de la unitat d'execució en estar inclosa en el Pla general d'ordenació urbana de Biar aprovat en data 5 de febrer de 2002.  
Segona al·legació  
No s'estima l'al·legació atés que en les bases de programació establia que la proposta hauria d'integrar i protegir el xiprer existent i que està en sòl inclòs en la unitat d'execució.  
Quant a les consideracions del paisatge, no s'estima per no crear cap nova façana que envaïsca visualment el confrontant ni farà inviable futures edificacions en la parcel·la confrontant.  
Tercera al·legació  
No s'estima l'al·legació atés que la cessió del 5 % lliure de càrregues queda reflectida en l'alternativa tècnica.  
Quarta al·legació  
No s'estima l'al·legació atés que s'ajusta a la delimitació per a no demolir el mur i la piscina. A més, el Programa planteja la protecció del Xiprer.  
Cinquena al·legació  
No s'estima l'al·legació ja que els drets i deures dels propietaris inicials s'han de concretar en el projecte de reparcel·lació. En aquesta fase s'ha d'aportar tota la documentació que justifique l'extensió i delimitació real de la parcel·la.  
Sisena al·legació  
No s'estima l'al·legació en establir l'alternativa el termini de 4 mesos i així s'ha valorat.   
Queda justificada en l'alternativa tècnica la no estimació preliminar de despeses variables, quedant com a partida variable les indemnitzacions.  
Setena al·legació  
No s'estima l'al·legació en entendre que el projecte d'urbanització està definit per a la seua execució, no obstant això, l'Ajuntament en la seua labor inspectora sol·licitarà a l'empresa qualsevol estudi complementari que garantisca la qualitat de la urbanització  
Huitena al·legació  
No podem acreditar la documentació presentada en notaria».  
Tercer  
Aprovar el Programa d'actuació integrada del sector UE-3 Lorito, presentat per la mercantil Residencial del Pueblo Español, SL, comprensiu de l'alterna tècnica, proposició juridicoeconòmica, projecte d'urbanització, pla parcial i estudi d'integració paisatgística.  
Amb caràcter previ a la signatura del contracte s'haurà de presentar la documentació tècnica tal com s'ha exigit per l'Ajuntament de Biar, en concret, haurà d'adaptar-se el projecte d'urbanització a les condicions enumerades en l'informe de l'enginyer tècnic municipal de data 09.12.2011, i haurà d'aportar-se estudi de gestió de residus.  
  
Quart  
Adjudicar la condició d'agent urbanitzador a la mercantil Residencial del Pueblo Español, SL, sota les següents condicions:  
1. S'estableixen uns costos d'urbanització = 240.000 ?(+18 % IVA) = 283.200 -  
Coeficient d'intercanvi segons ús: VPO = 42,46 %  
VRL=38,99 %  
Terciari=40,78 %  
Valor inicial sòl brut=86 ?/m²  
2. Les indemnitzacions inicialment previstes: 16.599,68 -  
3. El contracte urbanístic s'ajustarà al contracte tipus que marque l'Ajuntament de Biar, amb les concrecions derivades del present acord.  
  
4. En els passos de vianants hauran de construir-se rampes desacceleradores i plataformes enrasades amb voreres amb el fi d'obtindre un doble efecte, d'una banda, facilitar el pas dels minusvàlids i també frenar la velocitat dels vehicles.  
  
Cinqué  
Requerir l'adjudicatari perquè, en el termini màxim de 15 dies hàbils, a comptar del següent a la notificació del present acord, es presente garantia definitiva per import de 24.000 ?, quantitat equivalent al 10 % de les càrregues d'urbanització exclòs l'IVA.  
La garantia haurà de presentar-se en qualsevol de les formes previstes en la Llei de contractes del sector públic.  
  
Sisé  
Requerir a l'adjudicador perquè, en el termini màxim d'un mes, a comptar del següent a la notificació del present acord, formalitze l'adjudicació mitjançant la subscripció del contracte administratiu per al desplegament de l'execució del Programa d'actuació integrada, que recollirà les dades contingudes en l'article 138 de la Llei urbanística valenciana.  
  
Seté  
Després de la signatura del contracte cal fer la publicació d'edicte en el Diari Oficial de la Unió Europea i en el Diari Oficial de la Generalitat Valenciana.  
Publicar en el Butlletí Oficial de la Província l'anunci d'aprovació i adjudicació juntament amb el text íntegre de les normes urbanístiques.  
  
Huité  
Requerir a l'adjudicatari una còpia del programa per al seu trasllat a la conselleria competent en urbanisme, perquè procedisca tal com disposa l'article 137.6 de la Llei urbanística valenciana.  
  
Nové  
Autoritzar l'Alcaldia, per a la signatura dels documents que siguen necessaris per a l'execució d'aqueix acord.  
  
Desé  
Notificar aquest acord als interessats i complir el que es disposa en l'article 166.4 de la Llei urbanística valenciana.  
Cosa que es fa pública als efectes oportuns i en compliment dels articles 137 i 132 de la Llei 16/2005, de 30 de desembre, urbanística valenciana, per remissió de la disposició transitòria primera del Decret legislatiu 1/2021, de 18 de juny, pel qual s'aprova el text refós de la Llei d'ordenació del territori, urbanisme i paisatge.  
  
Biar, 8 de novembre de 2022.- L'alcaldessa presidenta: M. Magdalena Martínez Martínez.